CELEX: 32008D0351
Language: hr
Date: 2008-04-28 00:00:00
Title: 2008/351/EZ: Odluka Komisije od 28. travnja 2008. o izmjeni Odluke 2000/57/EZ u pogledu događaja koje je potrebno prijaviti u okviru sustava ranog upozorenja i odgovora radi sprečavanja i suzbijanja zaraznih bolesti (priopćena pod brojem dokumenta C (2008) 1574)  Tekst značajan za EGP

03/Sv. 53
            
            
               HR
            
            
               Službeni list Europske unije
            
            
               155
            
         32008D0351
   
               L 117/40
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 28. travnja 2008.
   o izmjeni Odluke 2000/57/EZ u pogledu događaja koje je potrebno prijaviti u okviru sustava ranog upozorenja i odgovora radi sprečavanja i suzbijanja zaraznih bolesti
   (priopćena pod brojem dokumenta C (2008) 1574)
   (Tekst značajan za EGP)
   (2008/351/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku br. 2119/98/EZ Europskog parlamenta i Vijeća od 24. rujna 1998. o uspostavi mreže za epidemiološki nadzor i suzbijanje zaraznih bolesti u Zajednici (1), a posebno njezine članke 1. i 7.,
   budući da:
   
               (1)
            
            
               U Prilogu I. Odluci 2000/57/EZ od 22. prosinca 1999. o sustavu ranog upozorenja i odgovora za sprečavanje i suzbijanje zaraznih bolesti na temelju Odluke br. 2119/98/EZ Europskog parlamenta i Vijeća (2) utvrđuju se događaji koje nadležna javnozdravstvena tijela svake države članice moraju prijaviti u okviru tog sustava.
            
         
               (2)
            
            
               Sustav ranog upozorenja i odgovora unutar mreže Zajednice treba koristiti isključivo za događaje definirane u Prilogu I. Odluci Komisije 2000/96/EZ (3) ili za sve druge zarazne bolesti u skladu s člankom 7. te Odluke, koji, samostalno ili u povezanosti s drugim sličnim događajima, predstavljaju prijetnju javnom zdravlju ili to mogu postati.
            
         
               (3)
            
            
               Vijeće Europske unije je u svojim zaključcima od 30. studenoga i 1. prosinca 2006. smatralo da je potrebno istodobno obavijestiti Svjetsku zdravstvenu organizaciju i mrežu Zajednice ustanovljenu Odlukom br. 2119/98/EZ o mogućim javnozdravstvenim opasnostima od međunarodne važnosti kako bi se izbjeglo kašnjenje.
            
         
               (4)
            
            
               U skladu s Međunarodnim zdravstvenim propisima (2005.) koji je stupio na snagu 15. lipnja 2007., nadležna tijela država članica moraju obavijestiti ili se savjetovati sa Svjetskom zdravstvenom organizacijom o određenim događajima na području javnog zdravlja, a posebno o onima koji mogu predstavljati javnozdravstvenu opasnost od međunarodne važnosti kao i o svim zdravstvenim mjerama koje su poduzete kao odgovor na te događaje.
            
         
               (5)
            
            
               Te obavijesti i savjetovanje u vezi sa zaraznim bolestima u skladu s Prilogom Odluci br. 2119/98/EZ trebaju se dostavljati putem sustava za rano upozorenje i odgovor uspostavljenog Odlukom 2000/57/EZ istodobno kad i Svjetskoj zdravstvenoj organizaciji kako bi se osiguralo da Komisija i države članice budu obaviještene bez odgode.
            
         
               (6)
            
            
               Prilog I. Odluci 2000/57/EZ treba stoga na odgovarajući način izmijeniti.
            
         
               (7)
            
            
               Mjere predviđene ovom Odlukom su u skladu s mišljenjem Odbora uspostavljenog člankom 7. Odluke br. 2119/98/EZ,
            
         DONIJELA JE OVU ODLUKU:
   Članak 1.
   Prilog I. Odluci 2000/57/EZ izmjenjuje se u skladu s Prilogom ovoj Odluci.
   Članak 2.
   Ova Odluka se primjenjuje od 1. svibnja 2008.
   Članak 3.
   Ova je Odluka upućena državama članicama.
   
      Sastavljeno u Bruxellesu 28. travnja 2008.
      
         
            Za Komisiju
         
         Androulla VASSILIOU
         
            Članica Komisije
         
      
   
   
      (1)  SL L 268, 3.10.1998., str. 1. Odluka kako je zadnje izmijenjena Odlukom Komisije 2007/875/EZ (SL L 344, 28.12.2007., str. 48.)
   
      (2)  SL L 21, 26.1.2000., str. 32.
   
      (3)  SL L 28, 3.2.2000., str. 50. Odluka kako je zadnje izmijenjena Odlukom 2007/875/EZ.
   
      PRILOG
      U Prilogu I. Odluci 2000/57/EZ dodaje se sljedeća točka 5.:
      
                  „5.
               
               
                  Znakovi bolesti ili pojava koja može dovesti do nastanka bolesti u skladu s člankom 1. Međunarodnih zdravstvenih propisa (2005.) koja je zarazna bolest u skladu s Prilogom Odluci br. 2119/98/EZ i povezane mjere o kojima je potrebno obavijestiti Svjetsku zdravstvenu organizaciju u skladu s člankom 6. Međunarodnih zdravstvenih propisa (2005.).”